12.0 ข้อมูลอื่นที่เกี่ยวข้อง

  12.1 ทีพีไอ โพลีน กับสังคม

  คณะกรรมการ คณะผู้บริหาร บริษัท ทีพีไอ โพลีน จำกัด (มหาชน)
  พร้อมด้วยตัวแทนพนักงานบริษัทฯ เข้าถวายพานพุ่มดอกไม้
  ถวายพระพรพระบาทสมเด็จพระเจ้าอยู่หัวฯ และสมเด็จพระนางเจ้าสิริกิติ์ พระบรมราชินีนาถฯ
  ด้วยความจงรักภักดีและขอให้ทั้งสองพระองค์ทรงมีพระพลานามัยแข็งแรง
  มีพระชนมายุยิ่งยืนนานเป็นมิ่งขวัญของคนไทยตลอดไป
  ด้วยสำนึกในพระมหากรุณาธิคุณที่ทรงคิดค้นโครงการพระราชดำริต่างๆ
  เพื่อความผาสุกของเหล่าพสกนิกรตลอดมา

  การพัฒนาคุณภาพชีวิตของสังคมไทย ให้มีความเป็นอยู่ที่ดีขึ้น เป็นภารกิจหนึ่งที่บริษัท ทีพีไอ โพลีน
  จำกัด (มหาชน) และบริษัทในเครือฯ ได้ให้ความสำคัญและได้ปฏิบัติอย่างต่อเนื่องมาโดยตลอด
  โดยให้ความสนับสนุนผ่านกิจกรรมเพื่อสังคม แก่หน่วยงานราชการ องค์กรสาธารณกุศลต่างๆ
  รวมถึงการจัดโครงการและกิจกรรมอันเป็นประโยชน์แก่สังคม ทั้งทางด้านสิ่งแวดล้อม ด้านสังคม
  ด้านการศึกษาและเยาวชน ด้านศาสนา และด้านศิลปวัฒนธรรม
  โดยนำมารายงานบางประการดังนี้

12.1.2 ทีพีไอ โพลีน กับกิจกรรมด้านสังคม

  โครงการบริจาคผ้าห่มกันหนาวประจำปี 2555 โดยผู้บริหารและพนักงาน บริษัท ทีพีไอ โพลีน
  จำกัด (มหาชน), บริษัทในเครือร่วมกับมูลนิธิสิ่งแวดล้อมเพื่อชีวิต ได้มอบผ้าห่มกันหนาว จำนวน
  11,500 ผืน มูลค่า 2,073,500 บาท
  พร้อมปฏิทินแขวนพระบรมฉายาลักษณ์พระบาทสมเด็จพระเจ้าอยู่หัวฯของบริษัทฯ
  เพื่อบรรเทาความหนาวเย็น ให้แก่ผู้ที่ต้องประสบกับภัยหนาว ซึ่งอาจมีหลายพื้นที่ที่อยู่ห่างไกล
  และไม่มีเครื่องนุ่มห่มเพียงพอ โดยบริษัทฯ หวังว่าจะเป็นส่วนหนึ่งในการแบ่งปันความอบอุ่น
  และช่วยบรรเทาความหนาวเย็นให้กับผู้ประสบภัยหนาว สำหรับภาคอีสาน ได้มอบผ้าห่มให้กับ
  ผู้สุงอายุและชาวบ้าน จ.อุดรธานี จำนวน 1,000 ผืน ชาวบ้านอ.เมือง,อ.บ้านเขว้า,อ.จัตุรัส,
  อ.เนินสง่า จ.ชัยภูมิ จำนวน 3,400 ผืน ส่วนทางภาคเหนือ ได้มอบผ้าห่มให้กับสถานที่ต่างๆ
  ในจังหวัดเชียงใหม่ ดังนี้คือ ชาวเขาและราษฎรในอ.แม่อาย, อ.เชียงดาว, อ.ไชยปราการ
  จำนวน 1,500 ผืน, โรงพยาบาลแม่อาย จำนวน 400 ผืน, โรงพยาบาลเชียงดาว จำนวน500
  ผืน, โรงพยาบาลไชยปราการ จำนวน 200 ผืน,โรงพยาบาลฝาง จำนวน 300 ผืน จ.
  เชียงใหม่ เพื่อนำไปมอบให้กับผู้ป่วย ญาติผู้ป่วยและประชาชนทั่วไป, วัดจอมหมอก
  อ.อมก๋อยจำนวน 1,000 ผืน, วัดศรีดอนมูล จำนวน 1,000 ผืน,
  สำนักปฏิบัติธรรมบ้านสวนธรรมศิลป์ จำนวน 800 ผืน, วัดสีมาราม จำนวน 200 ผืน, วัดป่าขาม
  จำนวน 300 ผืน จ.เชียงใหม่ โดยนำไปมอบให้กับ ประชาชนและชาวเขาที่ประสบภัยหนาว,
  สำนักงานป้องกันและบรรเทาสาธารณภัย จ.น่าน จำนวน 400 ผืน เพื่อนำไปมอบให้กับผู้สูงอายุ
  ผู้พิการ และเด็กที่ถูกทอดทิ้ง, ผู้สูงอายุและชาวเขา อ.แม่สรวย, ต.แม่ยาว อ.เมือง
  จ.เชียงราย จำนวน 500 ผืน

-   บริจาคเงินจำนวน 1,050,000 บาทเพื่อซื้อรถพยาบาลพร้อมอุปกรณ์ภายในแอมบูแลนซ์
    เพื่อใช้บริการรับส่งผู้สูงอายุไปโรงพยาบาล ให้แก่บ้านพักผู้สูงอายุคามิลเลียน โซเชียล
    เซนเตอร์ จันทบุรี ซึ่งศูนย์คามิลเลียน โซเชียล เซนเตอร์
    จันทบุรีแห่งนี้ให้บริการแบบกึ่งสงเคราะห์ สามารถรองรับผู้สูงอายุได้ประมาณ 140
    ท่านโดยตระหนักถึงความสำคัญของการลดภาระค่าใช้จ่ายของผู้สูงอายุและครอบครัวด้วย
    จึงดำเนินงานโดยยึดหลักเศรษฐกิจพอเพียงไม่มุ่งเน้นแสวงหาผลกำไร

-   บริจาคเงินจำนวน 500,000 บาท ให้กับฟุตซอลทีมชาติไทย ในโครงการ” รวมพลังใจ
    ฟุตซอลโลก สู้ฟุตซอลโลก”
    เพื่อเป็นการสร้างขวัญกำลังใจให้กับทีมฟุตซอลชาติไทยในฐานะที่ประเทศไทยได้รับเกียรติจากสหพันธ์ฟุตบอลนานาชาติ(ฟีฟ่า)
    ให้เป็นเจ้าภาพจัดการแข่งขันและในฐานะทีมเจ้าภาพให้สามารถประสบความสำเร็จมากที่สุดเท่าที่ทำได้

-   สนับสนุนงบประมาณเป็นเงินจำนวน 734,000 บาท ให้กับมูลนิธิฯ, สมาคม,โรงพยาบาล,
    หน่วยงานราชการและองค์กรต่างๆ เพื่อช่วยเหลือกิจกรรมที่เป็นประโยชน์ต่อสังคม อาทิเช่น
    สมทบทุนก่อสร้างอาคารเฉลิมพระเกียรติ 50 พรรษา
    สมเด็จพระเทพรัตนราชสุดาฯสยามบรมราชกุมารีของคณะทันตแพทยศาสตร์ มหาวิทยาลัยมหิดล,
    สมทบทุนมูลนิธิไทยอาสาป้องกันชาติ เพื่อให้เห็นถึงความสำคัญของราษฎรอาสาสมัคร
    “ไทยอาสาป้องกันชาติ” และความเสียสละ ความกล้าหาญของ “อาสาสมัครทหารพราน”
    ซึ่งได้ทำหน้าที่ในการรักษาเอกราชอธิปไตยและป้องกันภัยคุกคามความมั่นคงของชาติ,
    สมบทบกองทุนวันศรีนครินทร์ในพระราชูปถัมภ์
    สมเด็จพระเทพรัตนราชสุดาฯสยามบรมราชกุมารี, มูลนิธิโรงพยาบาลอุ้มฝาง,
    พิพิธภัณฑ์สถานแห่งชาติ หอศิลป์ฯลฯ

-   เสริมสร้างชุมชนให้มีสุขภาพดี ออกบริการหน่วยแพทย์เคลื่อนที่ในโครงการ สุขภาพดีกับ ทีพีไอ
    โพลีน เพื่อเฝ้าระวังโรคทางเดินหายใจ,โรคมือเท้าปาก,โรคไข้เลือดออก
    ,โรคผิวหนัง,โรงหัวใจ ความดัน เบาหวาน โดยให้บริการ ตรวจโรคทั่วไป วัดความดัน
    ตัดผม พร้อมทั้งบริการตรวจ-เช็คเครื่องใช้ไฟฟ้า, จักรยานและรถมอเตอร์ไซด์
    ให้แก่ประชาชน รณรงค์การใช้ปุ๋ยอินทรีย์ทีพีไอ ในการปลูกพืชผักสวนครัวรั้วกินได้
    เพื่อส่งเสริมดูแลสุขภาพบริโภคผักปลอดสารพิษ , จัดกิจกรรมดูแลสุขภาพผู้สูงอายุ,
    สนับสนุนกิจกรรมกีฬาต้านยาเสพติด,
    จัดหาน้ำดื่มเพื่อชุมชนให้แก่ชุมชนที่อยู่รอบข้างในเขตอำเภอแก่งคอย, อำเภอมวกเหล็ก
    จ.สระบุรี

-   ส่งเสริมความรู้และสร้างรายได้ให้แก่ชุมชน โดยทีพีไอ โพลีน เพาเวอร์ นำกำนัน
    ผู้ใหญ่บ้านและผู้นำชุมชน ต.ละหาน ต.หนองบัวบาน อ.จัตุรัส, ต.หนองฉิม ต.กะฮาด
    อ.เนินสง่า, ต.ลุ่มลำชี, อ.บ้านเขว้า จ.ชัยภูมิ
    จัดโครงการส่งเสริมศักยภาพผู้นำท้องถิ่นภายใต้วิถีพอเพียง เรื่อง “การเกษตรวิถีพอเพียง” ณ
    จ.มุกดาหาร เพื่อนำไปประยุกต์ใช้ให้เหมาะสมในท้องถิ่น
    และชมแปลงสาธิตปลูกผักหวานด้วยปุ๋ยอินทรีย์ทีพีไอด้วย สนับสนุนการท่องเที่ยวงาน
    “มวกเหล็กคาวบอยเฟส 2012” จ.สระบุรี เพื่อเป็นการกระจายรายได้ให้กับชุมชน

-   โครงการพัฒนาศักยภาพผู้นำชุมชน โดยนำผู้นำชุมชนจาก อบต.เตาปูน, อบต.บ้านแก้ง,
    อบต.ผึ้งรวง, อบต.เขาดินพัฒนา อ.เฉลิมพระเกียรติ /ผู้ใหญ่บ้าน,ส.อบต.
    ผู้สูงอายุและประชาชน ม.13 บ้านท่าเสา อ.มวกเหล็ก จ.สระบุรี
    จัดสัมมนาผลิตภัณฑ์ปุ๋ยอินทรีย์ทีพีไอและกระเบื้องทีพีไอ พร้อมทั้งทัศนศึกษา ณ จ.มุกดาหาร,
    จ.นครพนม เพื่อศึกษาวัฒนธรรม ความเป็นอยู่
    วีถีชีวิตและการค้าประโยชน์ของการใช้ปุ๋ยอินทรีย์ทีพีไอและวิธีการใช้ นอกจากนี้ทีพีไอ โพลีน
    ยังส่งเสริมเกษตรอินทรีย์เปิดบ้านต้อนรับ เครือข่ายอาสาสมัครเกษตร
    เพื่อทำหน้าที่เฝ้าระวังมลพิษภาคเกษตรใน
    “โครงการฟื้นฟูและอนุรักษ์แม่น้ำเจ้าพระยาและป่าสักด้านเกษตรของกลุ่มจังหวัดภาคกลางตอนบน”
    โดยสำนักงานเกษตรจังหวัดสระบุรี นำคณะศึกษาดูงาน “การผลิตปุ๋ยอินทรีย์ทีพีไอ
    และการจัดการด้านสิ่งแวดล้อม”

-   สนับสนุนน้ำดื่มทีพีไอ พีแอล ขนาด 600 และ 1,500 มิลลิลิตร ให้กับวัด โรงเรียน
    มหาวิทยาลัย และหน่วยงานต่างๆ รวมจำนวน 79,824 ขวด รวมเป็นเงิน 266,831.73
    บาท สำหรับดำเนินการจัดกิจกรรมที่เป็นประโยชน์ต่อสังคมอาทิเช่น วัดพระพุทธบาท
    จ.สระบุรี, โครงการ อ.แก่งคอยยิ้มเคลื่อนที่และโครงการเทศบาลเคลื่อนที่ อ.มวกเหล็ก
    จ.สระบุรี, เทศบาลทับกวาง จ.สระบุรี, โรงพยาบาลเสาให้เฉลิมพระเกียรติ 80 พรรษา
    จ.สระบุรี, สถานีตำรวจเฉลิมพระเกียรติ จ.สระบุรี
    และสนับสนุนกิจกรรมรณรงค์ลดอุบัติเหตุช่วงเทศกาลสงกรานต์ให้แก่หน่วยงานต่างๆ เช่น
    สถานีตำรวจภูธรจังหวัดสระบุรี, การท่องเที่ยวแห่งประเทศไทยสำนักงาน จ.ลพบุรี,
    วันกองทุนแม่ของแผ่นดิน จ.สุราษฎร์ฯลฯ

12.1.3 ทีพีไอ โพลีน กับกิจกรรมด้านพระพุทธศาสนา

  บริษัทฯ ให้ความสำคัญกับการทำนุบำรุงและสืบทอดวัฒนธรรมทางพระพุทธศาสนา
  เพื่อศาสนประโยชน์และความเจริญรุ่งเรืองอยู่คู่พระพุทธศาสนาสืบต่อไป โดยได้บริจาคผลิตภัณฑ์ปูน
  ทีพีไอ จำนวน 4,770.16 ตัน มูลค่า 8,348,608.88 บาท และคอนกรีต ผสมเสร็จทีพีไอ
  จำนวน 313.25 คิว มูลค่า 655,128.89 บาท และบริจาคเงินจำนวน 328,620 บาท
  รวมเป็นเงิน 9,361,404.97 บาทให้กับวัดต่างๆ ทั่วประเทศ จำนวนกว่า 212 วัด
  เพื่อนำไปก่อสร้างและบูรณะซ่อมแซม อาทิเช่น โรงครัว การสร้างพระอุโบสถ
  อาคารวิปัสสนากรรมฐาน อาคารเรียนปริยัติธรรม ศาลาการเปรียญ อุโบสถ กุฏิ เมรุ สถูปเจดีย์
  สถานปฏิบัติธรรม และพื้นที่บริเวณโดยรอบวัดสำหรับญาติโยมและพุทธศาสนิกชนทั่วไป ฯลฯ
  และไม่เพียงแต่ด้านพระพุทธศาสนา ยังได้บริจาคปูนซีเมนต์เพื่อสร้างโบสถ์
  ของคริสตศาสนาทั้งนิกายโรมันคาทอลิก, นิกายโปรเตสเเตนต์และอิสลาม

-   ให้การสนับสนุนการเผยแพร่พระพุทธศาสนาทางสถานีโทรทัศน์โลกพระพุทธศาสนาแห่งประเทศไทย
    วัดยานนาวา THE WORLD BUDDHIST TELEVISION OF THAILAND  (WBTV)
    ซึ่งเป็นสถานีโทรทัศน์เพื่อเฉลิมพระเกียรติ 72 พรรษาสมเด็จพระนางเจ้าฯ
    พระบรมราชินีนาถ,
    เพื่อการเผยแพร่พระพุทธศาสนาทั้งในประเทศและต่างประเทศเพื่อเป็นสื่อสร้างความเข้าใจและการอยู่ร่วมกันอย่างสันติระหว่างคนในชาติซึ่งมีเชื้อชาติและศาสนาที่แตกต่างกันและเพื่อสร้างสรรค์
    และปลูกจิตสำนึก ให้คนในชาติมีความรักและเกิดความหวงแหน ในสถาบันชาติ ศาสนา และ
    สถาบันพระมหากษัตริย์ อย่างแท้จริงรวมถึงสนับสนุนการเผยแพร่พระพุทธศาสนารายการ
    “มหัศจรรย์แห่งปัญญา” กับพระวิทยากรประจำรายการ พระราชญาณกวี และพระพรพล ปสันโน
    จากวัดพระราม  9 กาญจนาภิเษก ที่มาให้ความรู้และความเข้าใจในเรื่องต่างๆที่อยู่รอบตัว
    ทำให้รู้ว่าธรรมะจริงๆแล้วอยู่ไม่ไกลตัวเราเลย 

-   การจัดถวายผ้ากฐิน/ผ้ากฐินพระราชทาน ประจำปี 2555

  โดยบริษัท ทีพีไอ โพลีน จำกัด (มหาชน) และบริษัทในเครือฯ ให้ความสำคัญในการสนับสนุน
  ส่งเสริมและทำนุบำรุงพระพุทธศาสนา
  โดยมีการจัดถวายผ้าพระกฐินเป็นประจำทุกปีมาอย่างต่อเนื่องจนถึงปัจจุบัน โดยผู้บริหาร พนักงาน
  ลูกค้าและประชาชนผู้มีจิตศรัทธาได้ร่วมกันบริจาคเงินทำบุญ
  เพื่อเป็นทุนทรัพย์ในการบูรณะซ่อมแซมศาสนสถานและสิ่งปลูกสร้างต่างๆในบริเวณวัด สำหรับปี
  2555 บริษัทฯ ได้เป็นเจ้าภาพและร่วมเป็นเจ้าภาพ ทอดกฐิน ทอดผ้าป่า
  และร่วมบริจาคสำหรับวัดต่างๆ เป็นจำนวนเงินรวม 4,403,000 บาท อาทิเช่น
  เป็นเจ้าภาพกฐินพระราชทานวัดป่าดาราภิรมย์ จังหวัดเชียงใหม่ เป็นเจ้าภาพกฐินสามัคคี
  วัดศรีดอนมูล จังหวัดเชียงใหม่, เป็นเจ้าภาพกฐินสามัคคีวัดบ้านหินลับ จังหวัดสระบุรี
  และเป็นเจ้าภาพกฐินสามัคคีวัดถ้ำสาริกา จังหวดันครนายกฯลฯ

-   โครงการบรรพชา พระภิกษุ สามเณร ประจำปี 2555

  บริษัทฯ สนับสนุนการอุปสมบทพระภิกษุจำนวน 100 รูป ในโอกาสครบรอบ 99 ปี
  แห่งการสถาปนาคณะวิศวกรรมศาสตร์ จุฬาลงกรณ์มหาวิทยาลัย ณ วัดธรรมมงคล เป็นเงินจำนวน
  50,000 บาท, บริจาคเงินจำนวน 20,000 บาท ให้กับวัดโพธิสมภรณ์
  เพื่ออุปสมบทแก่กุลบุตรที่ไม่มีทุนทรัพย์จำนวน 2 องค์ และซ่อมแซมพระอุโบสถ, บริจาคเงินจำนวน
  20,000 บาท ให้กับโครงการถวายความรู้แด่พระสงฆ์เพื่อการพัฒนาสังคมไทย
  หลักสูตร”พระสงฆ์ผู้นำการพัฒนาสังคมไทยที่ยั่งยืน” ให้แก่พระสงฆ์ จังหวัดลำปาง

-   โครงการทอดกฐิน 507 วัด จังหวัดสระบุรี

  บริษัท ทีพีไอ โพลีน จำกัด (มหาชน) ถวายปุ๋ยอินทรีย์น้ำทีพีไอเขียว (ฮูมิคส์) ปรับปรุงดิน
  ให้กับวัดในจังหวัดสระบุรีทั้งหมด 507 วัด ในเทศกาลทอดกฐินประจำปี 2555
  เพื่อให้ทางวัดนำไปใช้ประโยชน์ในการเกษตร, การปลูกผักสวนครัว, ไม้ดอกไม้ประดับ
  ให้ปราศจากสารเคมี โดยจัดถวายวัดละ 100 ลิตร มูลค่ารวม 5,070,000 บาท
  ซึ่งโครงการทอดกฐิน 507 วัด จ.สระบุรี ในเทศกาลทอดกฐิน ได้ดำเนินมาเป็นปีที่ 5 แล้ว
  เพราะเคารพในคุณค่าวัฒนธรรมและรักษาขนบธรรมเนียมประเพณีอย่างยั่งยืน
  โดยเฉพาะปีนี้ถวายปุ๋ยอินทรีย์น้ำ ทีพีไอเขียว (ฮูมิคส์) เพื่อส่งเสริมคุณภาพชีวิต
  สุขภาพและโภชนาการของประชาชน ให้มีสุขภาพแข็งแรงอย่างยั่งยืน

12.1.4 ทีพีไอ โพลีน กับกิจกรรมด้านการศึกษาและเยาวชน

  ด้วยบริษัท ทีพีไอ โพลีน จำกัด (มหาชน)
  ตระหนักดีว่าเยาวชนของชาติคือกำลังหลักของประเทศในอนาคต
  จึงให้ความสำคัญกับการพัฒนาการศึกษา พัฒนาคุณภาพโรงเรียน การให้โอกาศทางการศึกษา
  การเพิ่มพูนทักษะและปลูกฝังคุณธรรม จริยธรรม อันจะเป็นปัจจัยสำคัญที่จะช่วยพัฒนาประเทศ
  บริษัทฯ ได้จัดให้มีกิจกรรมต่างๆ รวมถึงการมอบทุนการศึกษาแก่เยาวชน นิสิต
  นักศึกษาที่มีผลการเรียนและความประพฤติดีแต่ขาดแคลนทุนทรัพย์มาอย่างต่อเนื่องจนถึงปัจจุบัน
  ดังนี้

-   มอบทุนการศึกษาอย่างต่อเนื่อง ให้กับบุตร หลานในชุมชนบริเวณรอบโรงงานปูนทีพีไอ
    จ.สระบุรี จำนวน 7 ราย ทั้งนี้ผู้รับทุนต้องเป็นนักเรียน นักศึกษาที่ใฝ่เรียน มีความประพฤติดี
    โดยเป็นการมอบทุนต่อเนื่องจนจบการศึกษา และยังมอบทุนการศึกษารวมเป็นเงินทั้งสิ้น
    252,500 บาท ให้กับนักเรียนที่มีผลการศึกษาดีเด่น
    ตั้งแต่ระดับชั้นอนุบาลจนถึงระดับมัธยมศึกษาตอนปลายทั้ง 16
    โรงเรียนในเขตพื้นที่สัมปทานจ.ชัยภูมิ

-   มอบทุนการศึกษาทุนการศึกษาสำหรับเด็กนักเรียนที่เรียนดีแต่ขาดแคลนทุนทรัพย์ทุน ละ 1,500
    บาท จำนวน 20 ทุน, ทุนสนับสนุนโรงเรียน 20,000 บาท (มอบให้กับทางโรงเรียน)
    พร้อมทั้งอุปกรณ์การเรียนและอุปกรณ์กีฬา รวมเป็นเงินทั้งสิ้น 70,267 บาท
    ให้กับเด็กนักเรียนโรงเรียนบ้านเขาชีจรรย์ จังหวัดชลบุรี ในโครงการแรลลี่ รักษ์โลก
    ซึ่งเป็นหนึ่งในกิจกรรมของการแข่งขันประจำปีโดยการจัดการแข่งขันแรลลี่ รักษ์โลก
    มีวัตถุประสงค์เพื่อสร้างจิตสำนึกที่ดีในการรักษาทรัพยากรธรรมชาติและสิ่งแวดล้อมและสนับสนุนการท่องเที่ยวในประเทศ

-   สนับสนุนงบประมาณในการจัดงานวันเด็กแห่งชาติ ให้แก่ โรงเรียนเขตอ.แก่งคอย,
    อ.มวกเหล็ก, อ.วังม่วง, อ.เฉลิมพระเกียรติ จ.สระบุรี และโรงเรียนในเขตพื้นที่สัมปทาน
    อ.เนินสง่า และอ.จัตุรัส จ.ชัยภูมิ รวมจำนวน 16 โรงเรียน มาร่วมชมการแสดงดนตรี
    เล่นเกมส์ต่างๆและรับแจกของขวัญ
    โดยมีวัตถุประสงค์เพื่อต้องการให้ทุกภาคส่วนตระหนักถึงความสำคัญของเด็กและเป็นการเปิดโอกาสให้เด็กได้มีเวทีที่จะแสดงออกในเชิงสร้างสรรค์และให้อยู่ในระเบียบวินัย

-   โครงการพิพิธภัณฑ์วิทยาศาสตร์ โดยนำเด็กจากโรงเรียนบ้านเขาไม้เกวียน
    และโรงเรียนบ้านซับบอน จำนวน 126 คน จากจังหวัดสระบุรี เข้าร่วมทำกิจกรรม Science
    Walk Rally และตอบคำถามเกี่ยวกับนิทรรศการภายในพิพิธภัณฑ์ โดยการสัมผัส ทดลอง คิด
    ตัดสินใจและค้นหาคำตอบด้วยตัวเองและเข้ารับชม Science Show
    ในชื่อชุดโลกมหัศจรรย์แห่งความเย็น (The Change of State)
    ซึ่งเป็นการแสดงเกี่ยวกับไนโตรเจน โดยนำมาประยุกต์เป็นการแสดงที่เข้าใจง่าย และเด็กๆ
    ยังได้เข้าร่วมทดลอง ในการแสดง Science Show ด้วย
    ซึ่งกิจกรรมดังกล่าวจะเป็นการเพิ่มพูนประสบการณ์ด้านวิทยาศาสตร์และเทคโนโลยีให้กับเด็กๆ
    ด้วยความสนุกสนานเพลิดเพลิน

-   โครงการทัศนศึกษาแหล่งเรียนรู้นอกสถานที่ โดยนำคณะผู้บริหาร ครู
    และนักเรียนโรงเรียนพระปริยัติธรรมสามัญศึกษา จ.นครพนม จำนวน 312 รูป/คน
    เข้าทัศนศึกษา “วัดพระศรีรัตนศาสดารามและพระบรมมหาราชวัง” ร่วมลงนามถวายพระพร
    ชมพระที่นั่งจักรีมหาปราสาท และมหามณเฑียรต่างๆเข้านมัสการพระแก้วมรกต
    และไปดูการเรียนการสอนของโรงเรียนวังไกลกังวล อ.หัวหิน จ.ประจวบคีรีขันธ์
    โดยมีวัตถุประสงค์เพื่อให้เกิดองค์ความรู้แก่ผู้เรียนทั้งภายในห้องเรียนและนอกห้องเรียนและนำเอาเทคโนโลยีมาผสมผสานให้ผู้เรียนเกิดการเรียนรู้ให้มากที่สุด
    และเพื่อพัฒนาความรู้ ความสามารถของบุคลากร
    เพื่อจะได้นำมาถ่ายทอดสู่ผู้เรียนให้เกิดประโยชน์อย่างสูงสุดต่อไป

-   เปิดบ้านต้อนรับคณาจารย์ และนิสิตระดับปริญญาตรี ปริญญาโทและปริญญาเอก จากสถาบันต่างๆ
    เข้าศึกษาดูงานและให้ความรู้ที่เป็นประโยชน์ด้านต่างๆ ของบริษัทฯ อาทิเช่น
    วิทยาลัยพลังงานทดแทน มหาวิทยาลัยนเรศวร, มหาวิทยาลัยราชภัฏนครสวรรค์,
    มหาวิทยาลัยราชภัฏบ้านสมเด็จเจ้าพระยา,
    มหาวิทยาลัยเทคโนโลยีพระจอมเกล้าพระนครเหนือ สาขาสิ่งแวดล้อม
    เข้าเยี่ยมชมศึกษาดูงานด้านพลังงานทดแทนของบริษัทฯ, คณะวิศวกรรมศาสตร์
    มหาวิทยาลัยศรีนครินทรวิโรฒ เข้าเยี่ยมชมกระบวนการผลิตปูนซีเมนต์ ทีพีไอ
    และระบบควบคุมคุณภาพ นอกจากนี้ทีพีไอโพลีน ยังเป็นแหล่งเรียนรู้ด้านพลังงานและสิ่งแวดล้อม
    ซึ่งนวัตกรรมใหม่ของบริษัทฯ เป็นมิตรกับสิ่งแวดล้อม
    อีกทั้งยังมีการจัดการด้านสิ่งแวดล้อมจนได้รับรางวัลมาตรฐานสิ่งแวดล้อม
    และเป็นแหล่งเรียนรู้ที่นักศึกษาให้ความสนใจเข้ามาดูงาน
    เพื่อเสริมสร้างความรู้ความเข้าใจและนำไปเผยแพร่ซึ่งธุรกิจประเภทนี้กำลังได้รับความสนใจจากประชาชนและผู้บริโภคนำไปประยุกต์ใช้งานในอนาคตได้
    โดยมีมหาวิทยาลัยต่างๆ อาทิเช่น มหาวิทยาลัยรามคำแหง สาขาวิทยบริการเฉลิมพระเกียรติ
    จังหวัดลพบุรี, มหาวิทยาลัยเทคโนโลยีสุรนารี สาขาสิ่งแวดล้อม คณะวิศวกรรมศาสตร์
    จุฬาลงกรณ์มหาวิทยาลัย, มหาวิทยาลัยวาเซดะ, มหาวิทยาลัยโตเกียว, มหาวิทยาลัยโฮจิมิน
    ศึกษาดูงานเรื่องการจัดการองค์กร,การจัดการด้านสิ่งแวดล้อมและการผลิตพลังงานทดแทน
    นอกจากนี้บริษัท สุวรรณภูมิ เอ็นไวรอนเม้นท์ แคร์ จำกัด
    โดยเฉพาะสำนักงานเทศบาลเมืองแกลง
    ซึ่งได้รับรางวัลดีเด่นด้านผู้ส่งเสริมการอนุรักษ์พลังงานและพลังงานทดแทนจากกระทรวงพลังงาน
    ยังให้ความสนใจเข้าเยี่ยมชมการบริหารจัดการขยะของบริษัทฯที่รับจัดการขยะชุมชนที่ใหญ่ที่สุดในประเทศไทย
    ใช้เทคโนโลยีจากประเทศฟินแลนด์
    ขยะที่ผ่านกระบวนการจัดการแล้วจะนำมาเป็นพลังงานทดแทน แทนการนำเข้าถ่านหิน
    ในการผลิตปูนซีเมนต์, ผลิตปุ๋ยอินทรีย์
    ซึ่งเป็นผลิตภัณฑ์ที่เป็นมิตรกับสิ่งแวดล้อมพร้อมทั้งช่วยลดปัญหาโลกร้อน
    แก้ปัญหาขยะล้นเมืองอีกทางหนึ่ง

-   สนับสนุนโครงการค่ายอาสาพัฒนาชนบท โดยบริษัท ทีพีไอ โพลีน จำกัด (มหาชน)
    เห็นความสำคัญของการพัฒนาทักษะความรู้ความสามารถของนักศึกษาโดยสนับสนุนให้นักศึกษาได้ใช้เวลาว่างให้เกิดประโยชน์
    อีกทั้งยังได้นำความรู้ที่ได้ร่ำเรียนมาไปฝึกฝนในภาคสนามและถ่ายทอดความรู้ให้เป็นประโยชน์แก่ชุมชนสังคมที่ไปออกค่ายอาสาพัฒนาหรือทำกิจกรรมสาธารณะประโยชน์
    โดยในปี 2555 บริษัทฯ ได้สนับสนุนผลิตภัณฑ์ปูนซีเมนต์ทีพีไอจำนวน 131.12 ตัน มูลค่า
    288,451.37 บาท ให้แก่สถาบันอุดมศึกษาทั้งภาครัฐและเอกชนเพื่อนำไปก่อสร้างห้องน้ำ
    อาคารสหกรณ์ ซ่อมแซมโรงอาหาร ห้องสมุดฯลฯ อาทิเช่น จุฬาลงกรณ์มหาวิทยาลัย,
    มหาวิทยาลัยเกษตรศาสตร์, มหาวิทยาลัยธรรมศาสตร์, มหาวิทยาลัยเทคโนโลยีพระจอมเกล้า
    เจ้าคุณทหารลาดกระบัง, มหาวิทยาลัยมหิดล, มหาวิทยาลัยจันทร์เกษม ฯลฯ
    นอกจากนี้ยังสนับสนุนปูนซีเมนต์ ทีพีไอ ให้กับคณะวิศวกรรมศาสตร์ สาขาโยธา
    แก่มหาวิทยาลัยต่างๆ ทั่วประเทศ จำนวน 25 สถาบัน เพื่อนำไปใช้ในการเรียนการสอน
    การทดสอบและประโยชน์ในการวิเคราะห์ วิจัยของนักศึกษาวิศวกรรมศาสตร์
    อันจะส่งผลให้เกิดการนำไปใช้งานอย่างกว้างขวางต่อไป

-   บริจาคปูนซีเมนต์ทีพีไอ อาทิเช่น ทีพีไอเขียวซูเปอร์, ปูนปอร์ตแลนด์ประเภท 1
    ทีพีไอแดง,ปูนซีเมนต์ผสม ตราทีพีไอ 197 และตราทีพีไอ 199 ฯลฯ จำนวนกว่า 493.80 ตัน
    รวมมูลค่า 821,040 บาท, สีพลาสติก ซูเปอร์ อาร์เมอร์ ทีพีไอ, Clear Coat ทีพีไอ,
    คอนกรีตทีพีไอ ให้กับโรงเรียนต่างๆ เพื่อนำไปก่อสร้างโรงอาหาร อาคารเรียน รั้วโรงเรียน
    พื้นอาคารเรียน ทำถนน เข้าสู่โรงเรียน รวมถึงซ่อมแซมอาคารเรียนที่ชำรุดทรุดโทรม
    อาทิเช่น โรงเรียนราชประชานุเคราะห์ 27 จ.หนองคาย, โรงเรียนบ้านดงมะดะ
    จ.เชียงราย, โรงเรียนบ้านโนนระเวียง จ.นครราชสีมา, โรงเรียนบ้านสวนมะเดื่อ
    จ.ลพบุรี, โรงเรียนบ้านดอนอุดม จ.ชัยภูมิ, โรงเรียนบ้านตายู (อสพป.32) จ.ศรีสะเกษ,
    โรงเรียนชลประทานอนุเคราะห์ จ.อยุธยา ฯลฯ

12.1.5 ทีพีไอ โพลีนกับกิจกรรมด้านสิ่งแวดล้อม

  การตระหนักถึงปัญหาสิ่งแวดล้อมและให้ความสำคัญกับการใช้พลังงานอย่างคุ้มค่าเป็นสิ่งที่ บริษัทฯ
  ให้ความสำคัญมาโดยตลอด จนทำให้ทีพีไอ โพลีน ได้รับมอบรางวัลเหมืองแร่สีเขียว (Green
  Mining Award) จากกรมอุตสาหกรรมและการเหมืองแร่ สิ่งนี้เป็นการยืนยันว่าบริษัทฯ
  มีมาตรฐานสากล รับผิดชอบต่อสิ่งแวดล้อมและสังคม กำกับดูแลด้านความปลอดภัย
  มีพื้นที่สีเขียวและใช้ทรัพยากรคุ้มค่า นอกจากนี้ยังได้มีโครงการเพื่อรักษาและดูแลสิ่งแวดล้อม
  โดยการมีส่วนร่วมของภาคสังคม ชุมชนในทุกระดับอย่างยั่งยืนดังนี้

-   โครงการปลูกป่า ลดภาวะโลกร้อน เฉลิมพระเกียรติฯ โดยมุ่งเน้นการมีส่วนร่วมจากทุกฝ่าย
    เพื่อสร้างความตระหนักร่วมกัน โดยเฉพาะอย่างยิ่งปัญหาด้านทรัพยากรป่าไม้
    ที่ทุกคนต้องร่วมแรงร่วมใจ ป้องกันและลดผลกระทบต่อความเปลี่ยนแปลงทางธรรมชาติ
    โดยในปี 2555 ผู้บริหาร พนักงานบริษัทฯ พร้อมด้วย ผู้นำชุมชน
    เด็กนักเรียนจากตำบลทับกวาง/มวกเหล็ก /มิตรภาพ/ท่าคล้อ /
    แสลงพัน/ผึ้งรวง/บ้านแก้ง/เขาดินพัฒนา จ.สระบุรี กว่า 400 คน ร่วมกันปลูกต้นไม้จำนวน
    2,000 ต้น ณ บริเวณแปลงบ้านไทย (วัดบำเพ็ญบุญ) อ.แก่งคอย จ.สระบุรี
    การจัดกิจกรรมครั้งนี้ถือว่าเป็นกิจกรรมพิเศษอย่างยิ่งด้วยวัตถุประสงค์เพื่อถวายแด่พระบาทสมเด็จพระเจ้าอยู่หัวและสมเด็จพระนางเจ้าฯ
    พระบรมราชินีนาถเป็นการแบ่งเบาพระราชภาระสนองพระราชดำริเรื่องทรัพยากรธรรมชาติและสิ่งแวดล้อมพร้อมแนวทางการพัฒนาตามทฤษฎี
    เศรษฐกิจพอเพียง เพื่อความอยู่ดีมีสุขของคนไทยทุกคนอย่างยั่งยืนตลอดไป

-   โรงปูนซีเมนต์ทีพีไอ จ.สระบุรี
    ส่งเสริมเกษตรชีวภาพให้กับโรงเรียนเครือข่ายสถานศึกษาขับเคลื่อนเกษตรทฤษฎีใหม่
    (ปรัชญาเศรษฐกิจพอเพียง) โดยนำเด็กนักเรียนศึกษาดูงาน “การผลิตปุ๋ยอินทรีย์ทีพีไอ”
    ในโครงการ รักษ์ดินรักษ์แผ่นดินพ่อ (มอบปุ๋ยมอบวิชา) โดยบริษัทฯ
    สนับสนุนเม็ดพันธุ์ผักสวนครัวชนิดต่างๆ เช่น คะน้า, ผักบุ้งจีน, กวางตุ้ง, ถั่วฝักยาวฯลฯ
    พร้อมปุ๋ยอินทรีย์ทีพีไอ มอบให้แก่โรงเรียนจำนวน 30 โรงเรียน
    เพื่อให้หันมาปลูกผักปลอดสารพิษ
    และนำผักสวนครัวมาประกอบอาหารกลางวันในโรงเรียนเพื่อให้เด็กนักเรียนมีสุขภาพดี

    6.  ทีพีไอ โพลีน กับกิจกรรมด้านวัฒนธรรม

-   สืบสานงานศิลป์ ด้วยปูนดี ทีพีไอ โพลีน รักษ์เอกลักษณ์ความเป็นไทย

  บริษัท ทีพีไอโพลีน จำกัด (มหาชน) ตระหนักถึงความสำคัญในการรณรงค์ด้านวัฒนธรรมไทย
  ได้ตั้งปณิธานที่จะให้ความสนับสนุนและเกื้อกูลศิลปวัฒนธรรมให้ดำรงอยู่คู่กับการพัฒนาคุณภาพชีวิตของสังคมไทย
  บริษัทฯ ได้พิจารณาเห็นว่า
  ปัจจุบันช่างไทยได้ให้ความสนใจศิลปะปูนปั้นลดน้อยลงทำให้ห่วงใยว่าศิลปะแขนงนี้จะสูญไปในไม่ช้า
  ด้วยความมุ่งมั่นที่จะสานต่อเอกลักษณ์ประจำชาติ จึงได้ริเริ่ม
  “จัดการประกวดศิลปะปูนปั้นแห่งประเทศไทย”
  เพื่อเป็นการกระตุ้นจิตสำนึกของคนไทยให้หันมาอนุรักษ์และพัฒนาศิลปะปูนปั้นให้คงคุณค่าประติมากรรมประจำชาติไว้
  บริษัทฯ ได้ดำเนินการร่วมกับวิทยาลัยเพาะช่าง มหาวิทยาลัยเทคโนโลยีราชมงคลรัตนโกสินทร์
  กรมศิลปากร และสมาคมประติมากรไทย โดยในปี 2555 นับเป็นปีที่ 12 แล้ว
  โดยได้แบ่งการประกวดออกเป็น 2 ระดับคือ ระดับประชาชน แบ่งเป็น 3 ประเภท คือ 1.
  ประเภทการปั้นปูนสด เรื่อง “พุทธจริยวัตร 45 พรรษา” 2. ประเภทการปั้นปูนสำเร็จรูปทีพีไอ
  เรื่อง “นารายณ์อวตาร 10 ปาง” 3. ประเภทผลงานสำเร็จรูปเรื่อง “พระคเณศวรประติมา”
  และระดับเยาวชนประเภทการปั้นปูนสำเร็จรูปทีพีไอ เรื่อง
  “กีฬาเป็นยาวิเศษ”โดยจัดการแข่งขันขึ้นระหว่างวันที่ 2-6 พฤษภาคม 2555

สำหรับงานนิทรรศการศิลปะปูนปั้นแห่งประเทศไทย ครั้งที่ 12ได้รับเกียรติจากคุณหญิงจรุงจิตต์
ทีขะระ รองราชเลขานุการในองค์สมเด็จพระนางเจ้าพระบรมราชินีนาถ เป็นประธานเปิดงาน
เมื่อวันที่ 4 ตุลาคม 2555 ณ พิพิธภัณฑ์สถานแห่งชาติ หอศิลป ถนนเจ้าฟ้า กรุงเทพมหานคร
ซึ่งการประกวดศิลปะปูนปั้นแห่งประเทศไทยและนิทรรศการครั้งที่ 12
ประสบความสำเร็จตามที่หวังไว้ บริษัทฯ
มีความภาคภูมิใจที่ได้เป็นส่วนหนึ่งของการอนุรักษ์ศิลปวัฒนธรรมไทย
สืบสานและพัฒนางานศิลปะปูนปั้นให้ทันยุคทันสมัยและยังคงมีเอกลักษณ์ของความเป็นไทย
ส่งเสริมงานด้านการอนุรักษ์งานปูนปั้นโบราณ ที่ยังปรากฏอยู่ตามโบราณสถานต่างๆทั่วประเทศ
อันเป็นการสนองและดำเนินรอยตามเบื้องพระยุคลบาท
ในอันที่จะรักษามรดกของชาติให้ยั่งยืนสืบไปจนถึงอนุชนรุ่นหลังตราบนานเท่านาน

-   สืบสานขนบธรรมเนียมประเพณีไทย

  บริษัทฯ ได้เห็นถึงความสำคัญในการดำเนินชีวิตของชุมชนที่อยู่รอบบริเวณโรงงาน
  จึงได้เข้าไปมีส่วนร่วมหรือร่วมกิจกรรมต่างๆของชุมชนตามวาระและโอกาส
  โดยการส่งเสริมให้มีการสืบทอดขนบธรรมเนียมประเพณีและวัฒนธรรมอันดีงามของท้องถิ่น
  อาทิเช่น ร่วมถวายเครื่องสังฆทานและเทียนพรรษา ในเทศกาลเข้าพรรษาแก่วัดต่างๆใน
  จ.สระบุรีและจ.ชัยภูมิกว่า 70 วัด ร่วมสืบสานประเพณีสงกรานต์และรดน้ำดำหัว
  ขอพรจากผู้สูงอายุในเทศกาลสงกรานต์ และประเพณีลอยกระทงประจำปีแก่ชุมชน อ.แก่งคอย
  อ.มวกเหล็ก อ.เฉลิมพระเกียรติ อ.วังม่วง อ.บ้านหมอ จ.สระบุรี และ อ.จัตุรัส อ.เนินสง่า
  อ.บ้านเขว้า จ.ชัยภูมิ, ประเพณีล่องแพไฟ (บ้านหาดสองแคว ต.ท่าคล้อ จ.สระบุรี),
  ทำบุญงานตักบาตรดอกไม้ (อ.พระพุทธบาท), ทำบุญงานประเพณีไท-ยวน (อ.เสาไห้, อ.เมือง
  จ.สระบุรี)

  กิจกรรมต่างๆ ที่บริษัทฯได้มอบให้กับสังคมไทยมาโดยตลอดนั้น
  เป็นสิ่งที่บริษัทมีความตั้งใจและมุ่งมั่นที่จะช่วยยกระดับคุณภาพชีวิตของผู้คนและสังคมให้ดีขึ้น
  เพื่ออนาคตของประเทศไทยที่จะก้าวสู่วันที่สดใส ทีพีไอ โพลีนเราสร้างอนาคต
  ด้วยภูมิปัญญาที่น่าเชื่อถือ พร้อมคุณธรรม และจิตสำนึกต่อสังคม

  12.2 ทีพีไอโพลีนกับคุณภาพ ความปลอดภัย อาชีวอนามัยและสิ่งแวดล้อม

  บริษัท ทีพีไอโพลีน จำกัด (มหาชน)
  ตระหนักเสมอว่าความสำเร็จและการเติบโตที่ยั่งยืนขององค์กร
  ย่อมมาจากทั้งการเติบโตจากผลการดำเนินงาน
  รวมถึงการเป็นที่ยอมรับและได้รับความไว้วางใจจากชุมชนและสังคม
  โดยบริษัทได้นำระบบบริหารงานตามมาตรฐานต่างๆ
  มาประยุกต์ใช้และยึดถือปฏิบัติอย่างต่อเนื่องมาโดยตลอด อันได้แก่ ระบบบริหารคุณภาพ (ISO
  9001และ API Spec.Q1 ) ระบบบริหารด้านสิ่งแวดล้อม (ISO 14001)
  ระบบการจัดการด้านอาชีวอนามัยและความปลอดภัย (มอก.18001 และ OHSAS 18001)
  รวมทั้งระบบบริหารคุณภาพว่าด้วยความสามารถของห้องปฏิบัติการทดสอบ ตามมาตรฐาน
  ISO/IEC 17025 โดยบริษัทฯได้นำมาตรฐานต่างๆ
  มาประยุกต์ใช้อย่างผสมผสานแบบบูรณาการอย่างสอดคล้องและเหมาะสม
  เพื่อให้มีประสิทธิภาพและประสิทธิผลอย่างสูงสุด

  การบริหารจัดการด้านคุณภาพ บริษัทฯในเครือทีพีไอโพลีน มุ่งมั่นในการผลิต จำหน่าย
  ส่งมอบผลิตภัณฑ์ที่มีคุณภาพ เพื่อตอบสนองความต้องการของลูกค้าสูงสุด
  มีการปรับปรุงประสิทธิผลของระบบคุณภาพอย่างต่อเนื่อง ลดการปลดปล่อยก๊าซเรือนกระจก
  โดยทุกผลิตภัณฑ์ของบริษัทในเครือทีพีไอ โพลีน
  ได้รับการวิจัยและพัฒนาภายใต้การควบคุมด้วยระบบบริหารคุณภาพ ISO 9001: 2008, API
  Specification Q1, SPI Specification Q10 และ ISO/IEC 17025
  รวมทั้งมีการจัดทำและทบทวนวัตถุประสงค์ เป้าหมาย ด้านคุณภาพของบริษัทฯปีละ 1 ครั้ง
  เป็นอย่างน้อย

  การบริหารจัดการด้านอาชีวอนามัยและความปลอดภัย บริษัทในเครือทีพีไอโพลีน
  ให้ความสำคัญต่อระบบการจัดการอาชีวอนามัยและความปลอดภัย
  โดยถือเป็นส่วนหนึ่งของการดำเนินธุรกิจ
  มุ่งมั่นที่จะปรับปรุงและป้องกันอันตรายที่มีอยู่ทั้งหมดซึ่งรวมถึงการบาดเจ็บและเจ็บป่วยอันเนื่องมาจากการทำงานเพื่อให้พนักงานและผู้ที่เกี่ยวข้องมีสุขภาพที่ดีและมีความปลอดภัยในการทำงานทุกด้านอย่างต่อเนื่อง
  ทั้งนี้บริษัทฯได้นำระบบการจัดการอาชีวอนามัยและความปลอดภัยตามมาตรฐาน OHSAS 18001:
  2007 และ มอก. 18001 : 2554 มาประยุกต์ใช้อย่างเหมาะสม
  รวมถึงการให้ความร่วมมือและปฏิบัติตามกฏหมายและข้อกำหนดที่เกี่ยวข้องกับ
  อาชีวอนามัยและความปลอดภัยของประเทศไทย
  เพื่อให้สามารถลดและควบคุมความเสี่ยงตั้งแต่ระดับปานกลางขึ้นไป
  โดยถือว่าระบบการจัดการด้านอาชีวอนามัยและความปลอดภัยเป็นหน้าที่รับผิดชอบของผู้บริหารและพนักงานทุกระดับ
  โดยบริษัทฯได้ให้การสนับสนุนทรัพยากรในทุกด้าน ทั้งในเรื่องบุคลากร เวลา งบประมาณ
  และการฝึกอบรม อย่างเพียงพอและเหมาะสม รวมทั้งมีการจัดทำและทบทวนวัตถุประสงค์
  เป้าหมาย เพื่อควบคุมประเด็นความเสี่ยงจากกิจกรรมของบริษัทฯปีละ 1 ครั้ง เป็นอย่างน้อย
  และนำผลการปฏิบัติงานด้านความปลอดภัยไปประกอบการพิจารณาในการประเมินผลการปฏิบัติงานของพนักงาน

  ด้านสุขอนามัยของชุมชนและพนักงาน
  บริษัทฯมีความตระหนักและห่วงใยต่อสุขอนามัยของชุมชนเป็นอย่างยิ่ง
  โดยได้จัดหน่วยแพทย์เคลื่อนที่ออกให้บริการชุมชนอย่างต่อเนื่องตลอดมา ในส่วนของพนักงาน
  บริษัทฯมีสวัสดิการค่ารักษาพยาบาล (OPD) ให้กับพนักงาน บิดา มารดา คู่สมรส
  และบุตรที่ถูกต้องตามกฏหมาย การจัดตรวจสุขภาพประจำปีให้กับพนักงานทุกคน
  การจัดให้สถานพยาบาลจากภายนอกเข้ามาตรวจสุขภาพ การฉีดวัคซีนป้องกันบาดทะยัก
  การวัคซีนป้องกันไวรัสตับอักเสบ-บี
  การฉีดวัคซีนป้องกันไข้หวัดใหญ่สายพันธุ์ใหม่ให้กับพนักงานและครอบครัว

  การบริหารจัดการด้านสิ่งแวดล้อม บริษัทในเครือทีพีไอโพลีนมีความมุ่งมั่นในการอนุรักษ์สิ่งแวดล้อม
  รวมทั้งการปรับปรุงและรักษาสิ่งแวดล้อมให้เป็นไปตามมาตรฐานที่กำหนดไว้อย่างเหมาะสมและต่อเนื่อง
  ตลอดจนการป้องกันมลภาวะในการทำงานทุกๆ ด้าน
  โดยได้มีการนำระบบมาตรฐานการจัดการสิ่งแวดล้อม ISO 14001: 2004
  มาประยุกต์ใช้ตามมาตรฐานสากล มีการให้ความร่วมมือและปฏิบัติตามข้อบังคับ
  กฏหมายและข้อกำหนดอื่นที่เกี่ยวข้องกับสิ่งแวดล้อม มีการควบคุมและลดปริมาณฝุ่น
  รวมทั้งคุณภาพของน้ำทิ้งจากกระบวนการผลิต
  นอกจากนี้บริษัทฯยังมีนโยบายประหยัดและอนุรักษ์การใช้พลังงาน
  ควบคุมและจัดการปริมาณของเสียอย่างถูกต้อง
  รวมถึงจัดให้มีการใช้ทรัพยากรอย่างคุ้มค่าและมีประสิทธิภาพ
  มีการส่งเสริมและสนับสนุนกิจกรรมด้านสิ่งแวดล้อมอย่างเต็มที่ โดยให้ความร่วมมือกับภาครัฐ
  ภาคเอกชน และชุมชนที่ใกล้เคียง
  มีการสนับสนุนการอนุรักษ์ธรรมชาติอย่างยั่งยืนโดยการปลูกป่าทดแทนและฟื้นฟูสภาพพื้นที่โครงการทำเหมืองหลังจากทำเหมืองแล้ว
  การทบทวนจุดประสงค์และเป้าหมายด้านสิ่งแวดล้อม
  รวมทั้งจัดให้มีการให้ความรู้และฝึกอบรมเรื่องสิ่งแวดล้อมให้กับพนักงานทุกระดับตามความเหมาะสม
  เพื่อให้พนักงานตระหนักเรื่องสิ่งแวดล้อม

  มาตรฐานห้องปฏิบัติการ
  โรงงานปูนซีเมนต์ของบริษัทฯได้ผ่านการประเมินความสามารถของห้องปฏิบัติการ
  ภายใต้ระบบการรับรองห้องปฏิบัติการของสำนักงานมาตรฐานอุตสาหกรรม ตามมาตรฐาน
  ISO/IEC 17025 : 2005 และ มอก.17025 : 2548
  ข้อกำหนดทั่วไปว่าด้วยความสามารถของห้องปฏิบัติการทดสอบ

  ฉลากคาร์บอน (Carbon Label)
  “สัญลักษณ์แห่งกระบวนการผลิตที่เป็นมิตรต่อสิ่งแวดล้อม”บริษัทฯได้รับการรับรองฉลากลดคาร์บอนจากองค์การบริหารก๊าซเรือนกระจกและสถาบันสิ่งแวดล้อมไทย
  ประเภทพิจารณากระบวนการผลิตปูนซีเมนต์
  เป็นบริษัทฯแรกของประเทศไทยและบริษัทฯแรกของทวีปเอเชีย เมื่อปี 2551
  ทั้งนี้ผลิตภัณฑ์ของบริษัทฯผ่านเกณฑ์การประเมินฉลากคาร์บอนจากองค์การบริหารก๊าซเรือนกระจก
  มากถึง 22 ชนิด ปัจจุบันบริษัทฯได้ติดฉลากคาร์บอนแล้ว 9 ชนิด
  ทั้งนี้บริษัทฯยังมีความมุ่งมั่นอย่างต่อเนื่องที่จะพัฒนากระบวนการผลิตที่เป็นมิตรต่อสิ่งแวดล้อมอย่างยั่งยืน

  การบริหารจัดการด้านพลังงาน
  บริษัทฯได้เข้าร่วมโครงการเตรียมความพร้อมด้านระบบการจัดการพลังงานสำหรับโรงงานควบคุม
  ร่วมกับกรมพัฒนาพลังงานทดแทนและอนุรักษ์พลังงาน กระทรวงพลังงาน
  ทั้งนี้เพื่อให้สอดคล้องกับพระราชบัญญัติการส่งเสริมการอนุรักษ์พลังงาน พ.ศ.2538
  (แก้ไขเพิ่มเติม พ.ศ. 2550) สำหรับโรงงานควบคุมและอาคารควบคุม

  การบริหารจัดการด้านเพิ่มผลผลิต บริษัทฯนำระบบการบำรุงรักษาแบบทวีผลที่ทุกคนมีส่วนร่วม
  (TPM : Total Productive Management) มาประยุกต์ใช้
  โดยมุ่งเน้นปลูกฝังจิตสำนึกให้บุคลากรมีส่วนร่วมต่อการขับเคลื่อนพัฒนาองค์กร
  เปิดโอกาสให้แก่พนักงานทุกระดับมีส่วนร่วมผ่านการดำเนินกิจกรรมกลุ่มย่อย (SGA : Small
  Group Activity) รวมทั้งการทำกิจกรรมกลุ่ม (Project Team)
  ในการวิเคราะห์งานเพื่อลดค่าใช้จ่ายที่สูญเสีย (Losses) ตลอดกระบวนการ อีกทั้งการนำระบบ
  TPM มาประยุกต์ใช้ในการปรับปรุงพัฒนากระบวนการผลิต การซ่อมบำรุง การควบคุมคุณภาพ
  การให้บริการลูกค้า การพัฒนาระบบงานของหน่วยงานสนับสนุน (OI : Office
  Improvement) ตลอดจนการพัฒนาศักยภาพบุคลากรสู่ความเป็นเลิศ
  ทั้งในเชิงปฏิบัติการและการบริหารจัดการ

  ความรับผิดชอบต่อสังคม (CorporateSocial Responsibility) ด้วยอุดมการณ์
  “ประเทศไทยใสสะอาด ประชาชนอยู่เย็นเป็นสุข”
  บริษัทฯมุ่งมั่นประกอบธุรกิจตามแบบอย่างด้านบรรษัทภิบาล มุ่งเน้นด้านนิติธรรม โปร่งใส
  เป็นธรรม ด้วยบทบาทที่เด่นชัดในการเป็นผู้นำด้านความรับผิดชอบต่อสังคม วัฒนธรรม
  และสิ่งแวดล้อม ควบคู่กับการเสริมสร้างสนับสนุนการพัฒนาอย่างยั่งยืน ให้แก่บุคลากร ลูกค้า
  ชุมชน ตลอดจนผู้มีส่วนได้ส่วนเสียทุกภาคส่วนภายใต้การบริหารที่สอดคล้องกับหลักธรรมาภิบาล

  ทั้งนี้ บริษัทฯได้นำระบบมาตรฐานความรับผิดชอบต่อสังคม (ISO 26000)
  มาประยุกต์ใช้ในองค์กรครอบคลุมทั้ง 7 ประเด็นหลัก ประกอบด้วย ด้านการกำกับดูแลองค์กร
  ด้านสิทธิมนุษยชน การปฏิบัติด้านแรงงาน ด้านสิ่งแวดล้อม ด้านการดำเนินงานอย่างเป็นธรรม
  ด้านประเด็นผู้บริโภค และการมีส่วนร่วมในการพัฒนาชุมชนอย่างยั่งยืน
  บริษัทฯได้ปฏิบัติตามข้อกำหนดตามมาตรฐานความรับผิดชอบต่อสังคมรวมทั้งสิ้น 260 ข้อ
  และปฏิบัติสอดคล้องกับกฏหมายจำนวน 350 ฉบับ
  นอกจากนี้บริษัทฯได้ดำเนินโครงการพัฒนาชุมชนโดยมุ่งเน้นให้ชุมชนพึ่งพาตนเองได้อย่างยั่งยืนในทุกด้าน
  ทั้งในด้านการศึกษาและวัฒนธรรม เศรษฐกิจชุมชน สุขภาพชุมชน และสิ่งแวดล้อม
  เพื่อส่งเสริมคุณภาพชีวิตของชุมชนสู่การพัฒนาแบบยั่งยืนตามหลักเศรษฐกิจพอเพียง
  ควบคู่ไปกับการพัฒนาองค์กรสู่ความเป็นเลิศด้วยความมั่นคงยั่งยืนอย่างไม่หยุดยั้ง

  มาตรฐานระบบการจัดการแบบบูรณาการ (Integrated Management System)
  โรงงานผลิตเม็ดพลาสติกของบริษัทฯเป็นโรงงานผลิตเม็ดพลาสติกรายแรกในประเทศไทยและและเป็นโรงงานลำดับที่
  6 ของประเทศไทยที่ได้รับการรับรองตามมาตรฐาน IMS (Integrated Management
  System) หรือ มาตรฐานระบบการจัดการแบบบูรณาการ จากสถาบันรับรองมาตรฐานไอเอสโอ